เรื่องร้องเรียน: น้ำในคลองเน่าเสีย มีขยะ ส่งกลิ่นเหม็น
การดำเนินการของเจ้าหน้าที่: สำนักงานระบบควบคุมน้ำดำเนินการตรวจสอบ           ตามรูปถ่ายและพิกัดที่ผู้ร้องแจ้งมาคือคลองสะพานยาว เขตบางพลัด จากการลงพื้นที่ตรวจสอบพบว่า น้ำในคลองมีระดับต่ำ จึงทำให้น้ำมีสีดำ สาเหตุมาจากการลดระดับน้ำในคลองให้ต่ำเพื่อรอรับน้ำฝนตามแผนการป้องกันน้ำท่วมของกรุงเทพมหานคร พร้อมตรวจสอบระดับพื้นคลองมีลักษณะตื้นเขิน เป็นอุปสรรคต่อการระบายน้ำและการถ่ายเทน้ำ โดยได้มีการพยายามปล่อยน้ำจากแม่น้ำเจ้าพระยาเข้ามาเจือจาง แต่พบอุปสรรคคือ ความตื้นเขินของคลองและสภาพคลองที่เป็นคลองตันถ่ายเทน้ำได้ไม่ดีทั้งนี้ได้ประสานไปยังฝ่ายโยธาสำนักงานเขตบางพลัด ได้รับข้อมูลว่าจะมีการขุดลอกภายในปี 2566  ขอขอบคุณประชาชนผู้แจ้ง
ความเห็นของผู้แจ้ง: ประสานงานเร็วมาก ขอบคุณค่ะ 🙏🏻
พื้นที่: แขวงบางอ้อ เขตบางพลัด กรุงเทพมหานคร